Document ID: 32010D0079

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Οκτωβρίου 2009
περί τροποποιήσεως των αποφάσεων 2006/679/ΕΚ και 2006/860/ΕΚ όσον αφορά τεχνικές προδιαγραφές διαλειτουργικότητας σχετικές με υποσυστήματα του διευρωπαϊκού συμβατικού σιδηροδρομικού συστήματος και του διευρωπαϊκού σιδηροδρομικού συστήματος υψηλών ταχυτήτων
[κοινοποιηθείσα υπό τον αριθμό Ε(2009) 7787]
(Κείμενο που παρουσιάζει ενδιαφέρον για τον ΕΟΧ)
(2010/79/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 6 παράγραφος 1,
τη σύσταση του Ευρωπαϊκού Οργανισμού Σιδηροδρόμων (ERA-REC-38-2009-ERTMS), της 24ης Απριλίου 2009, σχετικά με την επικαιροποίηση του παραρτήματος A της ΤΠΔ ελέγχου-χειρισμού και σηματοδότησης του διευρωπαϊκού συμβατικού σιδηροδρομικού συστήματος και του διευρωπαϊκού σιδηροδρομικού συστήματος υψηλών ταχυτήτων,
Εκτιμώντας τα ακόλουθα:
(1)
Στην απόφαση 2006/679/ΕΚ της Επιτροπής, της 28ης Μαρτίου 2006, σχετικά με την τεχνική προδιαγραφή διαλειτουργικότητας για το υποσύστημα Έλεγχος-χειρισμός και σηματοδότηση του διευρωπαϊκού συμβατικού σιδηροδρομικού συστήματος (2), ορίζονται οι τεχνικές προδιαγραφές διαλειτουργικότητας (ΤΠΔ) για το υποσύστημα «έλεγχος-χειρισμός και σηματοδότηση» του διευρωπαϊκού συμβατικού σιδηροδρομικού συστήματος.
(2)
Στην απόφαση 2006/860/ΕΚ της Επιτροπής, της 7ης Νοεμβρίου 2006, σχετικά με τεχνική προδιαγραφή διαλειτουργικότητας για το υποσύστημα Έλεγχος-χειρισμός και σηματοδότηση του διευρωπαϊκού σιδηροδρομικού συστήματος υψηλών ταχυτήτων (3), ορίζονται οι ΤΠΔ για το υποσύστημα «έλεγχος-χειρισμός και σηματοδότηση» του διευρωπαϊκού σιδηροδρομικού συστήματος υψηλών ταχυτήτων.
(3)
Σύμφωνα με τις διατάξεις του άρθρου 2 της απόφασης 2008/386/ΕΚ, της Επιτροπής, της 23ης Απριλίου 2008, όσον αφορά τροποποίηση του παραρτήματος A της απόφασης 2006/679/ΕΚ, σχετικά με την τεχνική προδιαγραφή διαλειτουργικότητας για το υποσύστημα Έλεγχος-χειρισμός και σηματοδότηση του διευρωπαϊκού συμβατικού σιδηροδρομικού συστήματος, και του παραρτήματος A της απόφασης 2006/860/ΕΚ, σχετικά με την τεχνική προδιαγραφή διαλειτουργικότητας για το υποσύστημα Έλεγχος-χειρισμός και σηματοδότηση του διευρωπαϊκού σιδηροδρομικού συστήματος υψηλών ταχυτήτων (4), οι προδιαγραφές του ETCS θα έπρεπε να συμπληρωθούν, προκειμένου να συμπεριληφθούν επικαιροποιημένες κοινές προδιαγραφές δοκιμών.
(4)
Ορισμένα τεχνικά έγγραφα αναφερόμενα στις αποφάσεις 2006/679/ΕΚ και 2006/860/ΕΚ στο παράρτημα Α πρέπει να επικαιροποιηθούν για την προσαρμογή τους στην τεχνική πρόοδο.
(5)
Συνεπώς, οι αποφάσεις 2006/679/ΕΚ και 2006/860/ΕΚ θα πρέπει να τροποποιηθούν αναλόγως.
(6)
Τα μέτρα τα προβλεπόμενα στην παρούσα απόφαση είναι σύμφωνα με τη γνώμη της επιτροπής ασφάλειας και διαλειτουργικότητας των σιδηροδρόμων που έχει συσταθεί δυνάμει του άρθρου 29 της οδηγίας 2008/57/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος υποχρεωτικών προδιαγραφών και ο κατάλογος πληροφοριακών προδιαγραφών που παρατίθενται στο παράρτημα Α της απόφασης 2006/679/ΕΚ και στο παράρτημα Α της απόφασης 2006/860/ΕΚ αντικαθίστανται από τον κατάλογο υποχρεωτικών προδιαγραφών και τον κατάλογο πληροφοριακών προδιαγραφών που παρατίθενται στο παράρτημα της παρούσας απόφασης. Οι υποσημειώσεις του παραρτήματος H της ΤΠΔ που επισυνάπτεται στην απόφαση 2006/679/ΕΚ και του παραρτήματος H της ΤΠΔ που επισυνάπτεται στην απόφαση 2006/860/ΕΚ, οι αναφερόμενες στην απόφαση 2002/731/ΕΚ, διαγράφονται.
Άρθρο 2
Η παρούσα απόφαση αρχίζει να ισχύει την 1η Απριλίου 2010.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Οκτωβρίου 2009.

Labels: 7
8
15